ན་རྣམས་ཀྱང་།  སངས་རྒྱས་ཀྱི་ཡེ་ཤེས་རྣམ་པར་དག་པ་སྟེ།  སྡོམ་ལ།  རྡོ་རིང་ཐེས་སྐས་རྒྱལ་མཚན་དང་།  ། མེ་ཏོག་ཕྲེང་དང་འཇིག་རྟེན་སྐྱོང་།  ། དྲིལ་བུ་ཟླ་བ་གདུགས་དང་ཏོག། མེ་ལོང་ཅོད་པན་བ་དན་ནོ།  ། དེ་ལ་རྡོ་རིང་ནི་མི་འཇིགས་པ་བཞིའོ།  ། ཐེམ་སྐས་ནི་བསྲུང་བ་མེད་པ་གསུམ་མོ།  ། ཆུ་སྲིན་གྱི་རྒྱལ་མཚན་གྱིས་ནི་བདུད་བཞི་ལས་རྒྱལ་བའོ།  །  མེ་ཏོག་གི་ཕྲེང་བས་ནི་ཚུལ་ཁྲིམས་ཀྱི་ཕུང་པོས་བསྒྲུབས་པའི་མཚན་དང་དཔེ་བྱད་དང་ལྡན་པ།  འཇིག་རྟེན་སྐྱོང་བས་ནི་བདེན་པ་བཞི་བཤད་པས་སྐྱེ་བོ་བཞི་ལ་ཕན་འདོགས་པ།  དྲིལ་བུས་ནི་ཚངས་པའི་གསུང་དབྱངས་ཡན་ལག་དྲུག་ཅུ་སྟོན་པ།  ཟླ་ཚེས་ཀྱིས་ནི་བླ་ན་མེད་པའི་ཡེ་ཤེས་ཀྱིས་བྱང་ཆུབ་ཀྱི་སེམས་སྣང་བར་བྱེད་པ།  གདུགས་ཀྱིས་ནི་བླ་ན་མེད་པའི་སྐྱབས་བྱེད་པས་འགྲོ་བ་ཐམས་ཅད་ཀྱི་སྐྱོབ་པར་འགྱུར་བ།  ཏོག་ནི་ཆོས་ཀྱི་སྐུའི་སྟེང་ནས་གཡོགས་པ་ཏོག་ཆེན་པོ་སྟེ།  མངོན་པར་ཤེས་པ་དྲུག་གོ། མེ་ལོང་ནི་ཡེ་ཤེས་བཞི།  དར་གྱི་ཅོད་པན་ནི་བླ་ན་མེད་པའ∶¡Ãཡེ་ཤེས་(《¡¶ཞ》¡སངས་)རྒྱས་པ་སྟེ་བྱང་ཆུབ་ཀྱི་ཅོད་པན་ཐོབ་པ།  བ་དན་གྱིས་ནི་བླ་ན་མེད་པའི་ཆོས་ཀྱི་སྙན་པའི་གྲགས་པས་ཀུན་ཏུ་ཁྱབ་པའོ།  །  དེ་ལྟར་མཆོད་རྟེན་གྱི་རྒྱན་རྣམས་ཀྱང་སངས་རྒྱས་ཉིད་ཀྱི་རྣམ་པར་འཕྲུལ་པ་ཡིན་ནོ།  ། མཆོད་རྟེན་གྱི་རྣམ་པར་དག་པ་འདི་དག་ནི།  སློབ་དཔོན་ཞི་བའི་སྙིང་པོས་མཛད་པའི་མཆོད་རྟེན་གྱི་ཆ་དབྱེ་བ་ལས་བྱུང་བའོ།  ། ཆོས་ཀྱི་སྐུའི་གཟུགས་བརྙན་ཇི་ལྟར་བྱ་བའི་ཚུལ་བསྟན་ཟིན་ཏོ།  ། ལོངས་སྤྱོད་རྫོགས་པའི་སྐུ་ནི་རིགས་ལྔ་ལ་སོགས་པའི་རྣམ་པར་འཕྲུལ་པ་མཛད་པ་སྟེ།  བྱང་ཆུབ་མཆོག་གི་ཕྱག་རྒྱ་ལ་སོགས་པས་བཞུགས་ཤིང་རྒྱན་དང་ན་བཟའ་དུ་མས་བརྒྱན་པ།  བྱང་ཆུབ་སེམས་དཔའི་འཁོར་བསམ་གྱིས་མི་ཁྱབ་པ་དང་ལྡན་པར་བྱའོ།  ། སྤྲུལ་པའི་སྐུ་∶¡Ãརྣམས་(《¡¶ཞ》¡《¡¶ལུ》¡རྣམ་པར་འཕྲུལ་པ་)ནི་རབ་ཏུ་མཛེས་ཤིང་མཐོང་ན་མི་མཐུན་པ་མེད་པ།  དབུའི་གཙུག་ཏོར་དང་བཅས་པ་རྡོ་རྗེའི་གདན་ལ་སྐྱིལ་མོ་ཀྲུང་གིས་བཞུགས་པའམ་བཞེངས་པའི་ཚུལ་ལོ།  ། བཞུགས་པ་ལ་ཕྱག་རྒྱ་ལྔ་སྟེ།  ཆོས་འཆད་པ་དང་།  བདུད་བཏུལ་བས་ཏེ་ས་གནོན་དང།  མཆོག་སྦྱིན་དང་།  ཏིང་ངེ་འཛིན་གྱིས་བཞུགས་པ་དང་།  མི་འཇིགས་པ་སྦྱིན་པས་བཞུགས་པའོ།  ། འོག་མ་བཞི་ཀའི་ཕྱག་གཡོན་པ་ནི་ཆོས་གོས་ཀྱི་མཐའ་འཛིན་པས་མཉམ་གཞག་ཡིན་ནོ།  །  བཞེངས་པ་ལ་གསུམ་སྟེ།  གཡས་པ་སྐྱབས་སྦྱིན་པ་དང་།  མཆོག་སྦྱིན་པ་གཉིས་ཀྱི་ནི་གཡོན་པས་ཆོས་གོས་ཀྱི་མཐའ་འཛིན་པ་ཡིན་ལ།  གཡས་པས་འཁར་གསིལ་འཛིན་ཞིང་།  གཡོན་པ་ལྷུང་བཟེད་འཛིན་པ་བསོད་སྙོམས་ལ་གཤེགས་པའི་ཕྱག་རྒྱ་ཡིན་ནོ།  ། དེ་མ་ཡིན་པའི་སྤྲུལ་པའི་སྐུ་དུ་མའི་རྣམ་འཕྲུལ་དང་།  བྱང་ཆུབ་སེམས་དཔའི་རྣམ་འཕྲུལ་བསམ་གྱིས་མི་ཁྱབ་པ་ནི་འདིར་བརྗོད་པར་ག་ལ་ནུས་ཏེ།  རང་རང་གི་རྒྱུད་དང་།  སྒྲུབ་ཐབས་ཀྱི་སྟེང་དུ་རྟོགས་པར་བྱའོ།  ། གསུང་གྀ་རྟེན་གླེགས་བམ་ལ་སོགས་པ་ཇི་ལྟར་བྲི་བ་ནི་རྟོགས་པར་སླ་ལ།  བྱང་ཆུབ་སེམས་དཔའི་དགེ་འདུན་དང་།  ཉན་ཐོས་ཀྱི་དགེ་འདུན་གྱི་རྟེན་བྲི་བ་ལ་སོགས་པ་རྣམས་ནི་རང་རང་གི་སྟེང་དུ་རྟོགས་པར་བྱའོ།  ། དེ་དག་ནི་དཀོན་མཆོག་གསུམ་གྱི་རྟེན་རྒྱས་པར་བྱ་བའི་ཆོ་ག་ཡིན་ནོ།  ། དུས་ཐམས་ཅད་དུ་བྱ་བའམ་ཆོས་ཀྱི་སྐུའི་རྟེན་ཆེན་པོའི་ནང་དུ་བཞུགས་པའང་རུང་སྟེ། (《¡¶ལུ》¡+སཱཙྪའི་ཚུལ་གྱིས་སྐུ་གསུམ་གྱི་རྟེན་བཞེངས་པར་འདོད་ན། )སཱཙྪ་བྱེད་པའི་ས་ཕྱོགས་སུ་གཏོར་མ་གཏང་ཞིང་ས་བླང་།  ཨོཾ་བཛྲ་ཁ་ན་ཁ་ན་ཧཱུྃ།  ཞེས་བརྗོད་ལ་རིན་པོ་ཆེ་སྣ་བདུན་དུ་བྱིན་གྱིས་བརླབས།  ཨོཾ་བཛྲ་མུཏྐར་ཨཱ་ཀོ་ཊ་ཡ་ཧཱུྃ་ཞེས་བརྗོད་པས་བརྐོ།  དེ་ནས་ཚེ་འདས་པའི་དོན་བྱེད་ན་བ་བྱུང་ལྔ་དང་།  དྲི་ཞིམ་པོའི་ཆུ་སྦྱར་བ་ཐོགས་ཏེ།  རུས་བུའི་སྟེང་དུ་ཟླ་བའི་དཀྱིལ་འཁོར།  དེའི་སྟེང་དུ་ཨ་དཀར་པོ་བསམས་ལ།  དེའི་བདུད་རྩིའི་ཆུས་ཚེ་འདས་པའི་སྡིག་པ་ཐམས་ཅད་དག་པར་བསམ་ཞིང་།  ངན་སོང་སྦྱོང་བའི་སྔགས་དང་།  ཨོཾ་བཛྲ་པྲ་མརྡྷ་ན་ཡ་པྲ་མརྡྷ་ནཱ་ཡ་སྭཱ་ཧཱ།  ཞེས་ཟློས་ཞིང་དྲི་ཞིམ་པོའི་ཆུས་རུས་བུ་བཀྲུ།  དེ་ནས་ཞིབ་པར་སྦྱངས་ལ་འཇིམ་པ་དང་བསྲེས་ཏེ།  འཇིམ་པའི་ཕུང་པོ་ཆེན་པོར་བྱ་སྟེ།  དེའང་སྦྱོང་རྒྱུད་ལས།  ཐལ་བ་དེ་དང་རུས་པའི་རྡུལ༑ ༑ སྔགས་ཀྱིས་བཏབ་པའི་དྲི་ཡི་ཆུས།  ། བ་སྐྱེས་འོ་མ་ལ་སོགས་ལྔས།  །  སྦྱོང་བའི་སྔགས་ཀྱིས་བློ་ལྡན་གྱིས།  ། འབུམ་དུ་བཟླས་ལ་འཇིམ་པ་དང་།  ། དེ་ཀུན་བསྲེས་ལ་བརྫིས་ནས་ཀྱང་།  ། ཞེས་གསུངས་པ་ཡིན་ནོ།  ། དེ་ནས་འཇིམ་པའི་ཕུང་པོ་དེ་པདྨ་དང་ཟླ་བའི་དཀྱིལ་འཁོར་གྱི་སྟེང་དུ་བྷྲཱུྃ་ལས་རིན་པོ་ཆེའི་ཕུང་པོར་བསམས་ལ།  བདག་གི་ཐུགས་ཀའི་ཧཱུྃ་ལས་འོད་ཟེར་བྱུང་སྟེ་འོག་མིན་ན་བཅོམ་ལྡན་འདས་རྣམ་པར་སྣང་མཛད་འོད་ཀྱི་རྒྱལ་པོ་ལ་ཕོག་སྟེ་གསོལ་བ་བཏབ་པས།  དེའི་ཐུགས་ཀ་ལས་ཀྱང་འོད་ཟེར་བྱུང་བས།  སེམས་ཅན་ཐམས་ཅད་ཀྱི་རྒྱུད་སྦྱངས།  འཇིམ་པ་ལ་ཕོག་པས་འཇིམ་པའང་དེ་བཞིན་གཤེགས་པའི་ཡེ་ཤེས་ཀྱི་རང་བཞིན་དུ་བྱིན་གྱིས་བརླབ་ཅིང་།  ལག་པ་གཡོན་པའི་མཐེ་ཆུང་མཐེ་བོས་མནན་པ་གན་རྐྱལ་དུ་བཞག་པའི་སྟེང་དུ་གཡས་པའང་དེ་བཞིན་བྱས་ལ་ཁ་བུབ་ཏུ་མནན་ལ།  ཨོཾ་ན་མོ་བྷ་ག་ཝ་ཏེ་བཻ་རོ་ཙ་ན་པྲ་བྷ་རཱ་ཛཱ་ཡ།  ཏ་ཐཱ་ག་ཏཱ་ཡ༑  ཨརྷ་ཏེ་སམྱཀྶཾ་བུད་ངྷཱ་ཡ།  ཏདྱ་ཐཱ།  ཨོཾ་སཱུཀྵྨེ་སཱུཀྵྨེ་ས་མ་ཡེ་ས་མ་ཏེ།  ཤཱནྟེ།  དནྟེ༑  ས་མ་རོ་བེ་ཨ་ན་ལཾ་བྷེ།  ཏ་རཾ་བྷེ་ཡ་ཤོ་བ་ཏི།  མ་ཧཱ་ཏེ་ཛེ་ནི་ར་ཀུ་ལེ་ནི་ར་བ་ནེ།  སརྦ་བུངྔྷ་ཨ་ངྷིཥྛཱ་ན།  ཨ་ངྷིཥྛི་ཏེ་སྭཱ་ཧཱ།  ཞེས་ཉེར་གཅིག་བརྗོད་ཅིང་བྱིན་གྱིས་བརླབ་བོ།  ། དེ་ནས་ཨོཾ་ཧཱུྃ་ཏྲཱྃ་ཧྲཱིཿཨཿཞེས་བྱ་བ་དང་།  རྟེན་འབྲེལ་སྙིང་པོ་དང་།  གཙུག་ཏོར་དྲི་མ་མེད་པའི་གཟུངས་ལ་སོགས་པ་ཅི་འགྲུབ་པ་བྲིས་ནས་ནང་དུ་བཅུག་ལ།  འབི་འབི་བྱས་ལ་སྐུའམ་མཆོད་རྟེན་དུ་བྱས་ཏེ།  དེའང་སྦྱོང་རྒྱུད་ལས།  གཟུགས་སུ་བྱ་བའམ་ཡང་ན་ནི།  ། མཆོད་རྟེན་གྱི་ནི་ལྟར་བྱས་ལ།  ། ཞེས་འབྱུང་བ་ཡིན་ནོ།  ། ན་མཿས་མནྟ་བུདྡྷཱ་ནཱཾ།  ཨོཾ་བཛྲ་ཨཱ་ཡུ་ཥེ་སྭཱ་ཧཱ།  འཇིམ་པ་བླང་བའི་སྔགས་སོ།  ། ཡེ་ཤེས་ལྔའི་རང་བཞིན་རྒྱས་པར་བསམ་ཞིང་།  ཨོཾ་བཛྲོདྦྷ་བ་ཡེ་སྭཱ་ཧཱ༑  འབི་འབི་བྱ་བའི་སྔགས་སོ།  ། སངས་རྒྱས་ཀྱི་ཡེ་ཤེས་ཁོང་དུ་ཆུད་པར་བསམ་ཞིང་།  ཨོཾ་བཛྲ་ངྷརྨ་ངྷཱ་ཏུ་གརྦྷེ་(《¡¶ཞ》¡+ཛྭ་ལ་)སྭཱ་ཧཱ།  འབི་འབིའི་ནང་དུ་གཟུངས་བཞུགས་པའི་སྔགས་སོ།  ། བྱང་ཆུབ་ཀྱི་སེམས་ཀུན་ཏུ་བཟང་པོས་བསྒོས་པར་བསམ་ཞིང་།  ཨོཾ་(《¡¶ལུ》¡+བཛྲ་)ཨ་ར་ཛེ་བི་ར་ཛེ་སྭཱ་ཧཱ།  སྣུམ་དང་ས་དཀར་བསྐུ་བའི་སྔགས་སོ།  །  ཐབས་དང་ཤེས་རབ་ཟུང་དུ་ཆུད་པར་བསྒོམས་ལ༑  ཨོཾ་(《¡¶ཞ》¡《¡¶ལུ》¡+བཛྲ་)ངྷརྨ་ངྷཱ་ཏུ་གརྦྷེ་སྭཱ་ཧཱ།  རྒྱར་གཞུག་པའི་སྔགས་སོ།  ། ཡེ་ཤེས་ཆེན་པོའི་ངོ་བོར་གྱུར་པར་བསམ་ཞིང་།  ཨོཾ་བཛྲ་མུངྐ་ར་ཨཱ་ཀོ་ཊ་ཡ་ཧཱུྃ།  ཞེས་པ་དང་།  རྟེན་འབྲེལ་སྙིང་པོའང་བཟླས་ཏེ་བརྡུང་བའི་སྔགས་སོ།  ། རྒྱུ་དང་འབྲས་བུའི་ཆོས་ཐམས་ཅད་ཡོངས་སུ་རྫོགས་པར་བསམ་ཞིང་།  ཨོཾ་(《¡¶ཞ》¡《¡¶ལུ》¡+བཛྲ་)ངྷརྨ་ར་ཏེ་(《¡¶ཞ》¡ཛེ་)སྭཱ་ཧཱ།  དབྱུང་བའི་སྔགས་སོ།  ། ཐབས་དང་ཤེས་རབ་འབྲེལ་བས་ཆོས་ཀྱི་སྐུ་འགྲུབ་པར་བསམ་ཞིང་།  ཨོཾ་སརྦ་ཏ་ཐཱ་ག་ཏ་ངྷརྨ་ཀཱ་ཡ་མ་ཧཱ་སུ་ཁ་བཛྲ་སུ་ར་ཏི་ས་མ་ཡ་སྟྭཾ།  བཞུགས་སུ་གསོལ་བའི་སྔགས་སོ།  ། དེ་ལས་འཇིག་རྟེན་གྱི་ཁམས་ཐམས་ཅད་དུ་གཟུགས་སྐུ་གཉིས་ཀྱིས་སེམས་ཅན་ཀྱི་དོན་དཔག་ཏུ་མེད་པ་བྱེད་པར་བསམ་ཞིང་།  ཨོཾ་སརྦ་ཏ་ཐཱ་ག་ཏ་སཾ་བྷོ་ག་ཀཱ་ཡ་ས་མ་ཡ་སྟྭཾ།  ཨོཾ་སརྦ་ཏ་ཐཱ་ག་ཏ་ནིརྨཱ་ཎ་ཀཱ་ཡ་ས་མ་ཡ་སྟྭཾ།  ཞེས་པས་སྐུ་གསུམ་གྱི་ངོ་བོ་གྲུབ་པ་ཡིན་ནོ།  ། དེ་ནས་འོག་ཏུ་མཆོད་རྟེན་ལ་མངའ་དབུལ་བའི་སྐབས་སུ་འབྱུང་བའི་སྲོག་ཤིང་དང་།  ཆུ་སྲིན་གྱི་རྒྱལ་མཚན་ལ་སོགས་པའང་བྱས་ལ་ཐམས་ཅད་ལའང་ཅི་འགྲུབ་པ་དབུལ་ལོ།  ། མདོར་ན་དེ་ལྟ་བུའི་རྟེན་རྒྱས་བསྡུས་ཐམས་ཅད་ཀྱང་བཟོ་བོས་བྱ་བ་ཡོངས་སུ་རྫོགས་པ་ཡིན་ནོ།  ། ད་ནི་མཆོད་རྟེན་གྱི་ནང་དུ་རིང་བསྲེལ་ལ་སོགས་པ་བཞུགས་སུ་གཞུག་པའི་ཚུལ་ནི།  སྤྱིར་རིང་བསྲེལ་ནི་རྣམ་པ་བཞི་སྟེ།  སྐུ་གདུང་གི་རིངབསྲེལ་དང་།  སྐུ་གདུང་ཉུངས་འབྲུ་ལྟ་བུའི་རིང་བསྲེལ་དང་།  དབུ་སྐྲ་དང་སེན་མོ་ལ་སྐུ་བལ་གྱི་རིང་བསྲེལ་ཞེས་བརྗོད་པ་དང་།  གཟུངས་རྣམས་ལ་ཆོས་ཀྱི་སྐུའི་རིང་བསྲེལ་ཞེས་བརྗོད་པ་ཡིན་ནོ།  །  ཆོས་ཀྱི་སྐུའི་རིང་བསྲེལ་ལ་མཆོད་རྟེན་གྱི་ནང་དུ་བཞུགས་པར་བཤད་པའི་གཟུངས་ལྔ་ཡིན་ཏེ།  གཙུག་ཏོར་རྣམ་རྒྱལ་དང་།  གཙུག་ཏོར་དྲི་མེད།  གསང་བའི་རིང་བསྲེལ་ཟ་མ་ཏོགབྱང་ཆུབ་སྙིང་པོ་རྒྱན་འབུམ།  རྟེན་འབྲེལ་སྙིང་པོ་རྣམས་ཡིན་ནོ།  ། གཞན་ཡང་གསང་སྔགས་ཀྱི་རྒྱུད་སྡེ་དང་།  མདོ་སྡེ་ནས་འབྱུང་བའི་སྔགས་བྱིན་རླབས་ཅན་རྣམས་བྲིས་ནས་བཞུགས་སུ་བཅུག་ན་བསོད་ནམས་དཔག་ཏུ་མེད་ཅིང་བྱིན་རླབས་ཆེའོ་ཞེས་བླ་མ་རྣམས་གསུང་ངོ་།  ། དེ་དག་བཞུགས་པའི་རིམ་པ་ནི།  ཏོག་དང་∶¡Ãཏོག་ལ་(《¡¶ཞ》¡གདུགས་ལ་)བཞུགས་ས་མེད་ནའང་༑  འཁོར་ལོའི་ཐོག་མར་སངས་རྒྱས་ནས་བཟུང་ནས་བདག་གི་རྩ་བའི་བླ་མའི་བར་གྱི་མཚན་རྣམས།  གུར་གུམ་ལ་སོགས་པའི་དྲི་བཟང་པོས་ཡི་གེ་གསུམ་དང་སྤེལ་བའམ།  ཕྱག་འཚལ་ཞིང་སྐྱབས་སུ་འགྲོ་བ་དང་བཅས་པ་སྤེལ་ལ་བཞུགས་སུ་གཞུགདེ་ཡང་།  ཨོཾ་ཨཱཿན་མོ་བཛྲ་དྷ་རཱ་ཡ་ཧཱུྃ།  ཞེས་བྱ་བའམ།  རྗེ་བཙུན་སངས་རྒྱས་རྡོ་རྗེ་འཆང་ཆེན་པོ་ལ་ཕྱག་འཚལ་ཞིང་སྐྱབས་སུ་མཆིའོ།  །  ཞེས་བྱ་བ་ལྟ་བུའམ།  ཨོཾ་ཨཱཿན་མོ་ནཱ་གཱརྫུ་ནཱ་ཡ་ཧཱུྃ།  ཞེས་པ་ལྟ་བུའམ།  སློབ་དཔོན་འཕགས་པ་ཀླུ་སྒྲུབ་ལ་ཕྱག་འཚལ་ཞིང་སྐྱབས་སུ་མཆིའོ།  ། ཞེས་པ་ལྟ་བུ་དང་༑  ཨོཾ་ཨཱཿན་མཿཤྲཱི་བི་རཱུ་པཱ་ཡ་ཧཱུྃ་ཞེས་བྱ་བ་ལྟ་བུའམ།  རྗེ་བཙུན་རྣལ་འབྱོར་གྱི་དབང་ཕྱུག་བིརྺ་པ་ལ་ཕྱག་འཚལ་ཞིང་སྐྱབས་སུ་མཆིའོ་ཞེས་པ་ལྟ་བུ་དང་།  ཨོཾ་ཨཱཿན་མཿཨཱ་ནནྡ་གརྦྷཱ་ཡ་ཧཱུྃ་ཞེས་བྱ་བའམ།  རྗེ་བཙུན་རྣལ་འབྱོར་གྱི་དབང་ཕྱུག་དཔལ་ལྡན་ས་སྐྱ་པ་ཀུན་དགའ་སྙིང་པོ་ལ་ཕྱག་འཚལ་ཞིང་སྐྱབས་སུ་མཆིའོ་ཞེས་བྱ་བའི་བར་དུ་སྟེ།  མདོར་ན་རང་གི་བརྒྱུད་པ་རྣམས་ཡོངས་སུ་རྫོགས་པའི་མཚན་བྲིའོ༑ ༑ དེ་ནས་རང་གི་ཡི་དམ་གྱི་ལྷའི་གསང་སྔགས་རྣམས་བཞུགས་སུ་གཞུག་གོ༑ ཨོཾ་བཛྲ་ཨཱ་ཡུ་ཥེ་སྭཱ་ཧཱ།  ཞེས་བྱ་བ་ནི་སྲོག་ཤིང་བརྟན་པའི་སྔགས་ཡིན་ཏེ།  སྲོག་ཤིང་གི་ཕྱོགས་བཞི་དང་།  སྐུ་གཟུགས་ལྟ་བུ་ཡིན་ན་ཐུགས་ཀར་བཞུགས་སོ༑ ༑ ཨོཾ་སརྦ་བིདྱཱ་སྭཱ་ཧཱ་ཞེས་བྱ་བ་ནི་རིག་པ་ཆེན་མོའི་སྔགས་ཡིན་ཏེ།  མཆོད་རྟེན་གྱི་བྲེ་དང་སྐུ་གཟུགས་ཀྱི་དབུར་བཞུགས་སུ་གཞུག་གོ། དེ་ནས་བུམ་པར་མཆོད་རྟེན་གྱི་གཟུངས་སྔགས་དང་།  གཟུངས་བྱིན་རླབས་ཅན་མཐའ་དག་བཞུགས་སུ་གཞུག་སྟེ།  དེའང་ཐོག་མར་རྣལ་འབྱོར་ཆེན་པོའི་རྒྱུད་ཀྱི།  དེ་ནས་རྣལ་འབྱོར་གྱི་རྒྱུད་ཀྱི།  དེ་ནས་སྤྱོད་པའི་རྒྱུད་ཀྱི།  དེ་ནས་བྱ་བའི་རྒྱུད་ཀྱི་གཟུངས་སྔགས་རྣམས་བཞུགས་སུ་གཞུག་སྟེ།  ནང་ཡངས་ཤིང་གཟུངས་ཀྱིས་མ་ཁེངས་ན།  བུམ་སྟོད་ཡན་ཆད་དུ་དེ་དག་བཞུགས་སུ་བཅུག་ལ།  དེ་མན་ཆད་དུ་རྒྱུད་སྡེ་དང་སྡེ་སྣོད་རྣམས་བཞུགས་སུ་གཞུག་གོ། དེའང་གཟུངས་རྣམས་སྟོད་དུ་བཞུགས་སུ་གཞུག་པ་ནི་སྙིང་པོའམ་གཟུངས།  ཞེས་བྱ་བ་རྒྱུད་རྣམས་ཀྱི་ནང་ནས་དམ་པ་ཡིན་ལ།  རྒྱུད་རྣམས་དང་མདོ་སྡེ་རྣམས་རྨང་དུ་བཞུགས་སུ་གཞུག་པ་ནི་ཆོ་ག་དང་ལས་ཚོགས་ཕྲ་མོའི་ཆོ་ག་དང་བྱ་བའི་རྣམ་གྲངས་གཞན་འབྱུང་བས་སོ། །  བླ་མ་རྣམས་ཀྱི་གདུང་རྣམས་ནི་བྲེར་བཞུགས་སོ་ཞེས་ཀྱང་ཟེར་ན།  ཇི་ལྟར་མཐོ་བར་བཞུགས་ན་ཆོས་དང་མཐུན་པར་མཐོང་སྟེ།  སངས་རྒྱས་ཐམས་ཅད་ཀྱི་ངོ་བོ་ཡིན་པའི་ཕྱིར་རོ།  ། དེ་བཞིན་གཤེགས་པའི་རིང་བསྲེལ་ཡོད་ན་དེ་དང་ལྷན་ཅིག་མཐོ་དམན་མེད་པར་སྦམས་ཏེ་འབྲུ་དང་སྤོས་དང་རིན་པོ་ཆེས་བརྒྱན་ལ་བཞུགས་སུ་གཞུག་གོ། བླ་མ་དང་གང་ཟག་མཆོག་མ་གཏོགས་པའི་རུས་བུ་མཆོད་རྟེན་གྱི་ནང་དུ་གཞུག་པར་མི་བྱ་སྟེ།  སེམས་ཅན་དེ་ལ་གནོད་པར་འགྱུར་རོ།  ། ཞེས་ལུང་ལས་འབྱུང་ངོ་།  ། ཅིས་ཀྱང་འཇུག་ནའང་རུས་བུ་ཞིབ་བར་བཏགས་ལ་འཇིམ་པ་དང་བསྲེས་ཏེ་གཟུངས་ཀྱི་རིང་བསྲེལ་གྱི་སྙིང་པོ་ཅན་དུ་བྱས་ལ་སཱཙྪར་བཏབ་སྟེ་བཞུགས་སུ་གཞུག་གོ། གང་ཟག་མཆོག་རྣམས་ལའང་དེ་ལྟར་བྱས་ན་ལེགས་སོ་སྙམ་དུ་སེམས་སོ།  ། པདྨར་ནག་པོ་ཆེན་པོ་དང་། ∶¡Ãཚོགས་ཀྱི་བདག་པོ་དང་། (《¡¶ལུ》¡-ཚོགས་ཀྱི་བདག་པོ་དང་། )ཛམྦྷ་ལ་དང་གཙང་རིགས་ཀྱི་མགོན་པོ་བདུན་ཅུ་རྩ་ལྔ་ལ་སོགས་པ་ཆོས་སྐྱོང་བ་རྣམས་ཀྱི་གཟུངས་སྔགས་བྲིས་ལ་བཞུགས་ཏེ་སྲུང་མར་བསྒོའོ༑ ༑ གཞན་ཡང་སྨན་ལྔ་དང་།  འབྲུ་ལྔ་དང་།  དྲི་ལྔ་དང་།  རིན་པོ་ཆེ་ལྔ་དང་༑  སྙིང་པོ་ལྔ་སྟེ།  བཅུད་ཉི་ཤུ་རྩ་ལྔའང་གཞུག་གོ། དེ་ནས་དཔའ་བོ་གྲུབ་པའི་རྒྱུད་ནས་འབྱུང་བ་བཞིན་གནོད་སྦྱིན་ཕོ་དགུ་མོ་དགུའི་འཁོར་ལོ་བྲིས་ལ།  མར་དང་སྦྲང་རྩིས་བར་བསྡམས་ཏེ།  བསྐྱེད་ལ་མཉེས་པའི་མཆོད་པ་བྱའོ།  ། ནང་དུ་བཞུགས་པ་ཐམས་ཅད་སྔོན